P6_TA(2007)0192

Az egyrészről az Európai Közösség, másrészről Dánia és Grönland közötti halászati partnerségi megállapodás *

Az Európai Parlament 2007. május 22-i jogalkotási állásfoglalása az egyrészről az Európai Közösség, másrészről Dánia kormánya és Grönland helyi kormánya közötti halászati partnerségi megállapodás megkötéséről szóló tanácsi rendeletre irányuló javaslatról (COM(2006)0804 - C6-0506/2006 - 2006/0262(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0804) [1],

- tekintettel az EK-Szerződés 37. cikkére és 300. cikke (2) bekezdésére,

- tekintettel az EK-Szerződés 300. cikkének (3) bekezdésére, amely alapján a Tanács konzultált a Parlamenttel (C6-0506/2006),

- tekintettel eljárási szabályzata 51. cikkére,

- tekintettel a Halászati Bizottság jelentésére és a Költségvetési Bizottság véleményére (A6-0161/2007),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. kéri az 1975. március 4-i közös nyilatkozat alapján az egyeztetési eljárás megkezdését, abban az esetben, ha a Parlament által jóváhagyott szövegtől a Tanács el kíván térni;

5. felkéri a Tanácsot a Parlamenttel való konzultációra, abban az esetben, ha lényegesen módosítani kívánja a Bizottság javaslatát;

6. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(2a) preambulumbekezdés (új)

| (2a) Ha a vegyes bizottság a halászati lehetőségek tekintetében a melléklet I. fejezetében meghatározottnál alacsonyabb szintet állapít meg, Grönlandnak a következő évekre vonatkozóan ezzel arányosan több, az adott évre vonatkozóan pedig más halászati lehetőség, illetve a megállapodásban szereplő kártalanítás fizetése révén kompenzációt kell biztosítania a Közösség számára. |

2. módosítás

(2b) preambulumbekezdés (új)

| (2b) A Közösségnek fenn kell tartania azon jogát, hogy a kvótát kiigazíthassa, ha 2010 után az nincs összhangban az EU fenntarthatóságra vonatkozó politikájával. |

3. módosítás

(2c) preambulumbekezdés (új)

| (2c) A jegyzőkönyv 2. cikke (1) bekezdésének kiigazítása során figyelembe kell venni a jegyzőkönyv 1. cikke (2) bekezdésében említett feltételeket. |

4. módosítás

3a. cikk (új)

| 3a. cikk A Bizottság évente jelentést tesz az Európai Parlamentnek és a Tanácsnak a jegyzőkönyv 4. cikkében megfogalmazott halászati ágazati program eredményeiről. |

5. módosítás

4. cikk, (1a) bekezdés (új)

| A Bizottság évente megvizsgálja, hogy a jegyzőkönyv keretében hajókat működtető tagállamok eleget tettek-e a jelentéstételi kötelezettségeknek; amennyiben nem, a következő évre a Bizottság elutasítja a halászati engedélyekre irányuló kérelmeiket. |

6. módosítás

4. cikk (új)

| 4a. cikk A Bizottság a jegyzőkönyv lejártát és a lehetséges meghoszszabbításra irányuló újabb tárgyalások megkezdését megelőzően a jegyzőkönyvről utólagos értékelést terjeszt elő az Európai Parlamentnek és a Tanácsnak, amely költség-haszon elemzést is tartalmaz. |

[1] A Hivatalos Lapban még nem tették közzé.

--------------------------------------------------